Diari Oficial de la Generalitat Valenciana


Sumari del DOGV 5937, del 21-01-2009 (2009/475)

RESOLUCIÓ de 15 de gener de 2009, de la consellera de Justícia i Administracions Públiques, en compliment de la base 12 de les convocatòries 134/04 i 135/04, proves selectives d'accés al grup E, sector laboral, ajudant de residència/serveis, pel sistema d'accés lliure i torn de discapacitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5937

Data del DOGV
:   21-01-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/475


Data del document
:   15-01-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * funcionari
    * concurs administratiu
    * personal de serveis

RESOLUCIÓ de 15 de gener de 2009, de la consellera de Justícia i Administracions Públiques, en compliment de la base 12 de les convocatòries 134/04 i 135/04, proves selectives d'accés al grup E, sector laboral, ajudant de residència/serveis, pel sistema d'accés lliure i torn de discapacitats. [2009/475]
Per resolucions del conseller de Justícia i Administracions Públiques, de data 10 de setembre de 2008, publicades en el DOCV número 5850, de 16 de setembre de 2008, es publica les relacions d'aspirants que han superat les proves selectives d'accés al grup E, sector laboral, ajudant de residència/serveis, pel sistema d'accés lliure, Convocatòria 134/04, i torn de discapacitats, Convocatòria 135/04.
Realitzats, segons el que disposen els apartats segon i tercer de les precitades resolucions, els tràmits de presentació i verificació de la documentació, i vist que Esther Martínez Alba no va presentar la documentació requerida i que va renunciar per escrit a la destinació que li poguera correspondre, és procedent, en virtut del que disposa l'article 7 del Text Refós de la Llei de Funció Pública Valenciana, l'adjudicació de llocs de treball als aspirants seleccionats i la formalització dels oportuns contractes com a personal laboral fix, de conformitat amb les proves selectives superades.
Per Resolució de 14 de novembre de 2008 de la Direcció General d'Administració Autonòmica, publicada en el DOCV número 5900, de 25 de novembre de 2008, es van convocar les persones interessades a l'acte únic d'elecció de destinació; l'esmentat acte es va celebrar el dia 18 de desembre, i l'elecció segons l'orde de puntuació de les proves selectives
Per tant, mitjançant Resolució de la Direcció General d'Administració Autonòmica, de data 8 de gener de 2009 s'adjudiquen destinacions als aspirants que han superat les proves selectives de les convocatòries 134/2004 i 135/2004, per la qual cosa queda convocat per al dia 9 de febrer de 2009, a les 10 hores, el personal relacionat en l'annex de la present Resolució, per a la formalització del contracte i la presa de possessió al lloc de treball adjudicat a les següents seus, segons la província en què hagen obtingut destinació:
a) Direcció Territorial de la Conselleria de Justícia i Administracions Públiques a Castelló, carrer Major, 78, 12264 Castelló de la Plana, els qui hagen obtingut destinació a l'esmentada província.
b) Direcció Territorial de la Conselleria de Justícia i Administracions Públiques a Alacant, Rambla Méndez Núñez, 41 (Torre Generalitat), 03131 Alacant, els qui hagen obtingut destinació a l'esmentada província.
c) Conselleria de Justícia i Administracions Públiques, Direcció General d'Administració Autonòmica, Servei de Provisió de Llocs, carrer Miquelet, 5, 2n pis, 46622 València, els qui hagen obtingut destinació a l'esmentada província.
L'efectivitat dels contractes de treball, i la presa de possessió, serà del dia 9 de febrer de 2009.
No obstant això i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal, comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini, que finalitzarà el 8 de març de 2009, per a prendre possessió de la seua destinació. Si es fa ús de l'esmentat termini, durant aquest no es meritarà cap retribució.
Contra la present Resolució, que és definitiva en via administrativa, les persones interessades podran interposar un dels recursos següents:
a) El de reposició, amb caràcter potestatiu, davant del mateix òrgan que l'ha dictat, en el termini d'un mes;
b) El contenciós administratiu, davant de la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir de l'endemà al de la publicació d'aquesta resolució en el Diari Oficial de la Comunitat Valenciana.
València, 15 de gener de 2009.- La consellera de Justícia i Administracions Públiques: Paula Sánchez de León Guardiola.